b'\n_START_ARTICLE_\nSlovenska popevka 1968\n_START_PARAGRAPH_\nSlovenska popevka 1968 je potekala 14. junija v ljubljanski Hali Tivoli. Na nate\xc4\x8daj se je prijavilo 73 pesmi, izmed katerih jih je strokovna \xc5\xbeirija (Janez Martinc, Urban Koder, Milan Ferle\xc5\xbe, Djuro Penze\xc5\xa1 in France Vurnik) izbrala dvajset, ki so se predstavile na samem festivalu. Prireditev sta povezovala voditelja TV Dnevnika Marija Velkavrh in Borut Mencinger. Pevce je pri nekaterih izvedbah spremljal vokalni ansambel, kar do tedaj na Slovenski popevki ni bilo v navadi.'